Дзасэжь Хьэзрэталий КъБР-м и Муслъымэн IуэхущIапIэм и тхьэмадэу хахыж
Налшык дэт Къэрал киноконцерт гъэлъэгъуапIэм ды-гъуасэ щекIуэкIащ Къэбэрдей-Балъкъэрым и муслъымэнхэм я VII отчёт-хэхыныгъэ съезд.
ЗэIущIэм кърихьэлIащ КъБР-м и Iэтащхьэм и Администрацэм и УнафэщI Къуэдзокъуэ Мухьэмэд, КъБР-м и Правительствэм и УнафэщIым и къуэдзэ Битокъу Владимир, Дунейпсо Адыгэ Хасэм и тхьэмадэ Сэхъурокъуэ Хьэутий, Дунейпсо Ислъам миссием и тхьэмадэ ПщыхьэщIэ Шафихь, Кавказ Ищхъэрэ республикэхэм я муфтийхэр, нэгъуэщIхэри.
Съездым и лэжьыгъэм хэтащ республикэм и муслъымэн зэгухьэныгъэхэм я лIыкIуэу 140-рэ. Абы къыщаIэта Iуэхугъуэ нэхъыщхьэхэм ящыщщ: 2011 — 2015 гъэхэм КъБР-м и Муслъымэн дин IуэхущIапIэм кърихьэлIа лэжьыгъэр, республикэм и муфтийр, ревизэ комиссэр хэхыжыныр, IуэхущIапIэм и Уставым зэхъуэкIыныгъэхэр, дэщIыгъуныгъэхэр хэлъхьэныр.
ЗэIущIэр иригъэкIуэкIащ Кавказ Ищхъэрэ Ислъам университетым и ректор Чочаев Шарафутдин.
КъБР-м и Муслъымэн дин IуэхущIапIэм и тхьэмадэ Дзасэжь Хьэзрэталий и докладым къызэхуэсахэр едэIуа нэужь, абы-хэм къалъытащ къапщытэж зэманым IуэхущIапIэр хъарзы- нэу лэжьауэ. КъыкIэлъыкIуэ илъэситхуми Дзасэжьыр а IэнатIэм пэрытынымкIэ псори зэдэарэзыуэ Iэ яIэтащ.
Съездым и лэжьыгъэр зэрекIуэкIам теухуа тхыгъэ ди газетым и къыкIэлъыкIуэ къыдэкIыгъуэхэм ящыщ зым тетынущ.
ЖЫЛАСЭ Замир.
